— Колькі б гэта працягвалася, не магу сказаць, але аднойчы Вольга Касцевіч, якая працавала спецыялістам землеўпарадкавальнай службы райвыканкама па Крывіцкім сельсавеце, прапанавала мне заняць гэту пасаду. Сама яна пераходзіла на пасаду кіраўніка справамі сельвыканкама. Падумаў крыху — і даў згоду, — гаворыць Яўген Клус. — Вельмі ўдзячны Вользе Міхайлаўне. Менавіта яна была маім настаўнікам. Вучыла, падказвала, раіла, дапамагала.